Карл Генрих Маркс (; 1818 шеран 5 май, Трирxa0— 1883 шеран 14 март, Лондон)xa0— немцойн философ, социолог, экономист, яздархо, политикин журналист, юкъараллин гӀуллакххо. Цуьна белхаш кхоьллира философехь диалектикан а, историн а материализм, экономикехьxa0— тӀекхета механ теори, политикехьxa0— классийн къиссаман теори. Оцу хьажамах хилира коммунизман а, социализман а идеологин бух. Цунна цӀе тиллира «марксизм». Иза ву «Коммунистан партин манифестан» а, (дуьххьара арахецна 1848 шарахь), «Капиталан» а (1867 шо) автор. Цхьаболу цуьна белхаш язбина бу Фридрих Энгельсца цхьана.